Intellivision

Intellivision merupakan sebuah konsol permainan video yang dikeluarkan oleh syarikat pengeluar permainan kanak-kanak Mattel pada tahun 1979. Konsol ini dikeluarkan pada era generasi kedua dan bersaing dengan konsol keluaran Atari iaitu Atari 2600. Nama Intelivision diambil daripada singkatan intelligent television yang merujuk kepada fungsi television pada ketika itu tidak terhad kepada menonton siaran sahaja, dan digunakan untuk memaparkan skrin dari permainan video.

 Sejarah 

Syarikat Mattel ditubuhkan pada tahun 1945 di mana bisnesnya tertumpu kepada pengeluaran produk permainan kanak-kanak. Siri produk Barbie berjaya membuatkan Mattel antara syarikat terkenal di kawasan Amerika Syarikat. Beberapa produk permainan kanak-kanak lain juga nyata memberikan keuntungan yang besar kepada mereka.

Mattel Electronics, anak syarikat kepada Mattel mengeluarkan beberapa produk permainan kanak-kanak elektronik, antaranya Auto Race iaitu peranti mudah alih pertama keluaran mereka. Dengan kejayaan serta pasaran yang laris untuk produk-produk mereka, syarikat Mattel yakin untuk membangunkan konsol permainan video keluaran mereka sendiri yang diberi nama Intellivision.

Pada awalnya, Mattel berdepan dengan masalah untuk memasarkan konsol mereka kerana populariti konsol Atari 2600 sangat tinggi pada masa itu. Tron Solar Sailer, salah seorang pembangun permainan video mencadangkan kesemua permainan video untuk konsol Intellivision dikeluarkan dalam genre sukan yang mana grafik permainan ini dapat dijalankan dengan berkesan dengan konsol ini.

Mattel terpaksa menghentikan pengeluaran konsol ini pada tahun 1983 akibat krisis permainan video yang berlaku pada ketika itu.

 Spesifikasi 

 Sistem terasCip mikropemproses General Instrument CP1610 16-bit berkelajuan 894.886 kHzRAM 1456 BRAM video tiada Grafik dan suaraPalet warna 16 warnaResolusi skrin 160px x 96pxSaluran audio 3 saluran audio

 Rujukan 

Kategori:Konsol permainan video